cyanic-selkie/wikianc huggingface dataset:
Ίνο Νασιονάλ Μπραζιλέιρο
Στίχοι
Ó Pátria amada!
Dos filhos deste solo
És mãe gentil,
Pátria amada,
Brasil!
Deitado eternamente em berço esplêndido,
Ao som do mar e à luz do céu profundo,
Fulguras, ó Brasil, florão da América,
Iluminado ao sol do Novo Mundo!
Do que a terra mais garrida
Teus risonhos, lindos campos têm mais flores,
"Nossos bosques têm mais vida",
"Nossa vida" no teu seio "mais amores".
Brasil, de amor eterno seja símbolo
Ο lábaro que ostentas estrelado,
E diga ο verde-louro dessa flâmula
- Paz no futuro e glória no passado.
Mas se ergues da justiça a clava forte,
Verás que um filho teu não foge à luta,
Nem teme, quem te adora, a própria morte.
Μετάφραση στα ελληνικά
Η κραυγή που αντηχούσε από έναν ηρωικό λαό
ακούστηκε από τις γαλήνιες όχθες του Ιπιράγκα,
και λαμπρές ακτίνες από τον ήλιο της ελευθερίας
έλαμψαν στους ουρανούς της πατρίδας μας εκείνη τη στιγμή.
Αν έχουμε πραγματοποιήσει την υπόσχεση
για ισότητα με τα δυνατά μας όπλα
στους κόλπους σου, Ω ελευθερία,
τα γενναία μας στήθη θα αψηφήσουν και τον ίδιο το θάνατο!
Ω αγαπημένη και λατρεμένη πατρίδα,
Χαίρε, χαίρε!
Βραζιλία, ένα έντονο όνειρο, μια ζωηρή αχτίδα,
αγάπης κι ελπίδας κατεβαίνει στη γη
αν στους ωραίους και καθαρούς χαμογελαστούς ουρανούς σου
λάμπει μεγαλειωδώς η εικόνα του Σταυρού του Νότου.
είσαι ένας κολοσσός όμορφος, δυνατός κι ατρόμητος,
και το μέλλον σου ακτινοβολεί το μεγαλείο σου.
Αγαπημένη Γη
ανάμεσα σε χίλιες άλλες
εσύ είσαι, Βραζιλία,
Ω αγαπημένη πατρίδα!
Στα τέκνα αυτής της γης
είσαι συ μια στοργική μητέρα,
αγαπημένη πατρίδα,
Βραζιλία!
Παντοτινά σε ένα λαμπρό λίκνο
με τον αχό της θάλασσας και το φως του βαθύ ουρανού,
συ η λαμπρότερη, ω Βραζιλία, μέγα άνθος της Αμερικής,
φωτισμένη από τον ήλιο του Νέου Κόσμου!
Τα όμορφα εδάφη σου έχουν περισσότερα λουλούδια
από την πιο θεκτική ξένη γη,
"Τα δάση μας έχουν περισσότερη ζωή,
"η ζωή μας στους κόλπους σου περισσότερη αγάπη."
να γίνει το σύμβολο της παντοτινής αγάπης,
κι άσε το πράσινο χρώμα στη σημαία σου να συμβολίζει
ειρήνη στο μέλλον και δόξα στο παρελθόν.
Μα αν σηκώσεις το σφυρί της Δικαιοσύνης,
ούτε κάποιος που σε αγαπά φοβάται το ίδιο το θάνατο.
Ινο Ινο
Ραδιοτηλεόραση
thumb|210px|Εξώφυλλο Ραδιοπρογράμματος του 1957, προγόνου της κατοπινής Ραδιοτηλεόρασης thumb|right|400px thumb|210px|Εξώφυλλο Ραδιοτηλεόρασης του [[1980]] thumb|210px|Εξώφυλλο Ραδιοτηλεόρασης του [[2008]]
Η Ραδιοτηλεόραση είναι ελληνικό εβδομαδιαίο περιοδικό που αναφέρεται στα προγράμματα τηλεόρασης-ραδιοφώνου, αλλά και ένα ευρύτερο φάσμα καλλιτεχνικών θεμάτων. Εκδίδεται από τη διεύθυνση εκδόσεων της ΕΡΤ και αποτελεί τη φυσική συνέχεια του περιοδικού Ραδιοπρόγραμμα που κυκλοφόρησε για πρώτη φορά το 1939.
Στις 19 Αυγούστου 2011 ανακοινώθηκε πως επρόκειτο να γίνει αναστολή της κυκλοφορίας του λόγω γενικότερων περικοπών στην ΕΡΤ, όμως τελικά το περιοδικό έκλεισε δύο χρόνια μετά, στις 13 Ιουνίου του 2013, οπότε και κυκλοφόρησε το τελευταίο τεύχος. Μετά από την επαναλειτουργία της ΕΡΤ, στις 11 Ιουνίου 2015 και παρά τα κατά καιρούς σχέδια και ανακοινώσεις, το περιοδικό δεν επανακυκλοφόρησε από την αρχή. Η έντυπη έκδοση τελικά κυκλοφόρησε εκ νέου στις 12 Οκτωβρίου 2017. Υπάρχει και μια διαδικτυακή έκδοση του περιοδικού.
Χρονικό
30 Ιουλίου 1939: Ο ερχομός στην Ελλάδα του ραδιοφώνου και η γρήγορη εξάπλωσή του έγινε αφορμή για τη δημιουργία ενός ενημερωτικού περιοδικού για το περιεχόμενο των ραδιοφωνικών εκπομπών. Ο τίτλος του περιοδικού ήταν Εβδομαδιαίο πρόγραμμα ραδιοφωνικού σταθμού Αθηνών και το σχήμα του ήταν μικρό και στενόμακρο. Το περιοδικό εξέδιδε το Υπουργείο Τύπου και Τουρισμού και η έκδοσή του διακόπηκε το 1941, όταν τα γερμανικά στρατεύματα κατέλαβαν την Αθήνα.
Ιούνιος 1950: Νέα αλλαγή τίτλου του περιοδικού, το οποίο πλέον ονομάζεται ΕΙΡ, περιορίζονται οι σελίδες του και μικραίνει το σχήμα του. Πολύ σύντομα, μέσα σε ένα μήνα, έρχονται νέες αλλαγές, οι σελίδες και η θεματογραφία αυξάνονται, ενώ καθιερώνεται ο τίτλος Ραδιοπρόγραμμα, που κράτησε 18 χρόνια, ως το 1968.
1966: Οι πρώτες τηλεοπτικές εκπομπές κάνουν την εμφάνισή τους στην Ελλάδα και στο Ραδιοπρόγραμμα περιλαμβάνεται και το μικρό σε διάρκεια τηλεοπτικό πρόγραμμα, χωρίς ωστόσο να αλλάξει ο τίτλος του περιοδικού στα επόμενα δύο χρόνια.
12 Μαΐου 1968: Η τηλεόραση κυριαρχεί και το περιοδικό μετονομάζεται σε Ραδιοτηλεόρασις. Το εξώφυλλο του πρώτου τεύχους με το νέο τίτλο κόσμησε η φωτογραφία της Μπριζίτ Μπαρντό, ενώ η τιμή του ήταν τρεις δραχμές.
2005: Η Ραδιοτηλεόραση ξεκινάει τη διανομή μέσω των τευχών της στο αναγνωστικό κοινό DVD με παλιά σίριαλ από το αρχείο της ΕΡΤ, καθώς επίσης αποσπάσματα ποδοσφαιρικών αγώνων, αλλά και ηχογραφημένων θεατρικών παραστάσεων.
13 Μαΐου 2008: Με αφορμή τα 40 χρόνια κυκλοφορίας της Ραδιοτηλεόρασης, το περιοδικό βραβεύτηκε κατά την 26η απονομή των δημοσιογραφικών βραβείων του Ιδρύματος Μπότση για την ιστορική διαδρομή του, την πλούσια θεματολογία του, την προβολή της ραδιοτηλεοπτικής επικαιρότητας και την ποιότητά του.
14 Ιουνίου 2008: Το τεύχος που κυκλοφόρησε την ημερομηνία αυτή, ήταν ο αριθμός 2.000, υπό τον ίδιο τίτλο (Ραδιοτηλεόραση).
6 Ιουνίου 2013: Κυκλοφόρησε το τελευταίο τεύχος του περιοδικού πριν η ΕΡΤ σταματήσει να εκπέμπει σήμα. Ήταν το τεύχος Νο 2.260 και η τιμή του ήταν 1,50 ευρώ.
11 Ιουνίου 2015: Η ΕΡΤ άνοιξε ξανά με όλους σχεδόν τους ραδιοτηλεοπτικούς σταθμούς και διαδικτυακούς ιστότοπούς της αλλά και με τα μουσικά σύνολα. Η Ραδιοτηλεόραση επαναλειτούργησε μόνο με μία διαδικτυακή έκδοση.
31 Αυγούστου 2017: Το ΔΣ της ΕΡΤ αποφάσισε την επανέκδοση του περιοδικού, με 16 σελίδες και με δωρεάν διανομή σε φυσική και ηλεκτρονική μορφή.
Εξωτερικοί σύνδεσμοι
Κατηγορία:Ελληνικά περιοδικά Κατηγορία:Ελληνική Ραδιοφωνία Τηλεόραση
Λα Βεζ
Το Λα Βεζ (γαλλικά: La Vèze) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Βεριέρ-ντε-Ζου
Το Βεριέρ-ντε-Ζου (γαλλικά: Verrières-de-Joux) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Στρωματογραφία
Το αντικείμενο της στρωματογραφίας εφαρμόστηκε για πρώτη φορά από τον Γερμανό γεωλόγο Φύκσελ, στη Γερμανία, το 1770, και τον Γουΐλιαμ Σμιθ, στην Αγγλία το 1790 με μια χρονική διαφορά περίπου 20 ετών, που πρώτοι αναγνώρισαν τη σημασία των γεωλογικών στρωμάτων, στις πατρίδες τους. Το έργο του δεύτερου συνεχίστηκε έως τις αρχές του 1800, που oλοκληρώθηκε και ο πρώτος αγγλικός γεωλογικός χάρτης.
Βασικές αρχές
Τα περισσότερα από τα πετρώματα που απαντώνται στην επιφάνεια της γης είναι ιζηματογενή, σχηματισμένα από τη φυσική ή χημική διάβρωση παλαιότερων ορυκτών. Οι λίθοι, η άμμος και η ιλύς που επικάθονται στον πυθμένα ποταμών, λιμνών και ωκεανών, εμπεριέχουν ζωντανούς και νεκρούς ζωικούς ή φυτικούς οργανισμούς. Με το πέρασμα του χρόνου και τη συσσώρευση περισσότερων σωμάτιων με μια σειρά φυσικών και χημικών διεργασιών τα ιζήματα που προέρχονται από συσσωρεύσεις χαλικιών γίνονται κροκαλοπαγή πετρώματα, η άμμος γίνεται ψαμμίτης, η ιλύς μετατρέπεται σε σχιστολιθική άργιλο, ενώ οι ζωικοί σκελετοί και τα φυτικά υπολείμματα μετατρέπονται σε απολιθώματα.
Τα ιζηματογενή πετρώματα σχηματίζονται σταδιακά με την διαδοχική εναπόθεση επάλληλων στρωμάτων. Έτσι, σε οποιαδήποτε σειρά διαστρωμένων πετρωμάτων ένα δεδομένο στρώμα είναι αρχαιότερο από οποιοδήποτε ανώτερο στρώμα. Ο Νόμος της Υπέρθεσης γνωστός και ως αρχή της επαλληλίας είναι θεμελιώδης για την ερμηνεία της ιστορίας της γης, γιατί σε οποιαδήποτε δεδομένη θέση υποδεικνύει τις σχετικές ηλικίες των στρωμάτων και των απολιθωμάτων τους.
Ο Νόμος της αρχικής οριζοντιότητας αναφέρει ότι τα περισσότερα ιζήματα, όταν πρωτοσχηματίστηκαν, αποτέθηκαν οριζόντια. Ωστόσο, πολλά διαστρωμένα πετρώματα δεν είναι πλέον οριζόντια. Βάσει αυτού του νόμου θεωρούμε σήμερα ότι τα μη οριζόντια (επικλινή) ιζηματογενή πετρώματα είτε σχηματίστηκαν με ιδιαίτερο τρόπο, ή μετακινήθηκαν από την οριζόντια θέση τους σε ύστερες εποχές (κυρίως σε περιόδους ορογένεσης ή έντονης σεισμικής δραστηριότητας).
Η αρχή της παλαιοντολογικής ταυτότητας: Έννοια που χρησιμοποιούνταν στο παρελθόν και δεχόταν ότι ένα σύνολο στρωμάτων με το ίδιο παλαιοντολογικό περιεχόμενο έχει και την ίδια ηλικία. Αυυτό οδηγούσε σε εσφαλμένα αποτελέσματα, όταν όλα τα περιεχόμενα απολιθώματα είχαν μεγάλο στρωματογραφικό εύρος. Το πρόβλημα της αρχής αυτής λύνεται σε μεγάλο βαθμό όταν υπάρχουν χαρακτηριστικά απολιθώματα, δηλαδή απολιθώματα που έχουν αφενός μεγάλη στρωματογραφική εξάπλωση ώστε να επιτρέπουν τη σύγκριση σε μεγάλες γεωγραφικές αποστάσεις, και αφετέρου μικρό στρωματογραφικό εύρος (δηλαδή έζησαν μικρό χρονικό διάστημα). Τέτοια απολιθώματα συναντώνται εξ ορισμού στα πελαγικά απολιθώματα (θαλάσσιο περιβάλλον ιζηματογένεσης). Τα απολιθώματα δε που έζησαν κατά την ίδια χρονική περίοδο στη μετάβαση (μεταβατικά απολιθώματα) από έναν πελαγικό προς ένα νηριτικό χώρο, επιτρέπουν να συσχετίσουμε μεταξύ τους τα πελαγικά με τα νηριτικά απολιθώματα.
Κριτήρια
Η στρωματογραφία εξετάζει τα επιφανειακά ιζήματα βάσει στρωματογραφικών, λιθογραφικών και παλαιοντολογικών κριτηρίων. Το στρωματογραφικό κριτήριο βασίζεται στην αρχή της επαλληλίας των ιζηματογενών στρωμάτων. Αυτό σημαίνει πως σε μια σειρά παράλληλων στρωμάτων τα ανώτερα είναι πάντα τα πιο πρόσφατα και ότι σε μια σειρά τεκτονισμένων στρωμάτων αλλά μη ανεστραμμένων, οι οριζόντιοι σχηματισμοί είναι πάντα πιο πρόσφατοι από τους επικλινείς.
Το λιθολογικό κριτήριο βασίζεται σε μια σειρά θεωρήσεων:
Το παλαιοντολογικό κριτήριο βασίζεται στη μελέτη απολιθωμάτων που περιέχονται στα στρώματα του φλοιού της επιφάνειας και παρέχει ασφαλέστερες πληροφορίες για την φύση του πετρώματος. Σε αυτή την περίπτωση σύγχρονα θεωρούνται τα πετρώματα που περιέχουν τα ίδια "καθοδηγητικά απολιθώματα". Στους ιζηματογενείς σχηματισμούς παλαιότερα είναι τα στρώματα εκείνα που περιέχουν απολιθώματα απλούστερων οργανισμών.
Συναφή πεδία
Από την άποψη της γεωλογίας η στρωματογραφία περιλαμβάνει δύο σχετικά πεδία: την λιθολογική στρωματογραφία ή λιθοστρωματογραφία και την βιολογική ή βιοστρωματογραφία. Οι κανόνες συσχέτισης και χρονικής αλληλουχίας των στρωμάτων βρίσκουν σημαντική εφαρμογή στην επιστήμη της αρχαιολογίας.
Λιθολογική στρωματογραφία
Βλέπε: Λιθοστρωματογραφία
Η Λιθοστρωματογραφία ή λιθολογική στρωματογραφία σχετίζεται με τις φυσικές λιθολογικές αλλαγές στη διαστρωμάτωση διάφορων τύπων πετρωμάτων και εξετάζει τις αλλαγές του περιβάλλοντος από αυτή την οπτική γωνία.
Η Χημειοστρωματογραφία ασχολείται με τις σχετικές αναλογίες ιχνοστοιχείων και ισοτόπων μέσα και ανάμεσα σε λιθολογικές μονάδες. Οι αναλογίες ισοτόπων άνθρακα και οξυγόνου διαφοροποιούνται στον γεωλογικό χρόνο και χρησιμοποιούνται για την χαρτογράφηση λεπτών αλλαγών του παλαιοπεριβάλλοντος. Από τη χημειοστρωματογραφία προέκυψε η ισοτοπική στρωματογραφία.
Η Κυκλοστρωματογραφία καταγράφει τις ενίοτε κυκλικές αλλαγές των σχετικών αναλογιών των ορυκτών, ιδιαίτερα των ανθρακικών αλάτων και την ποικιλομορφία των απολιθωμάτων, που σχετίζονται με αλλαγές του παλαιοκλίματος.
Βιοστρωματογραφία
Βλέπε: Βιοστρωματογραφία
Η βιοστρωματογραφία ή παλαιοντολογική στρωματογραφία βασίζεται στα αποκαλούμενα "καθοδηγητικά" απολιθώματα που εμπεριέχονται στα στρώματα των πετρωμάτων. Στρώματα από διαφορετικές τοποθεσίες που περιέχουν την ίδια απολιθωματική πανίδα και χλωρίδα είναι χρονικά συσχετίσιμα. η βιολογική στρωματογραφία βασίστηκε στην αρχή της διαδοχής της πανίδας, μια από τις βασικότερες γραμμές ερμηνείας της βιολογικής εξέλιξης. Η γεωλογική χρονολογική κλίμακα άρχισε να αναπτύσσεται στις αρχές του 19ου αιώνα χάρη στην βιοστρωματογραφία και την ιδέα της πανιδικής διαδοχής.
Αρχαιολογική στρωματογραφία
Βλέπε: Αρχαιολογική στρωματογραφία
Η στρωματογραφία (stratigraphy) στην αρχαιολογία είναι η μελέτη της διάταξης των αποθέσεων ή στρωμάτων, δηλαδή της διαστρωμάτωσης (stratification), μιας αρχαιολογικής θέσης. Τα στρώματα σε μια αρχαιολογική θέση είναι φυσικά και πολιτισμικά, ή μόνον γεωλογικά (σε περιόδους εγκατάλειψης αρχαιολογικών θέσεων). Ανάλογα με τις φυσικές ή πολιτισμικές μεταβολές που λαμβάνουν χώρα σε μια θέση και τη διάρκειά τους, τα στρώματα ποικίλλουν ως προς το πάχος, τη σύσταση, το χρώμα και το περιεχόμενο. Η μήτρα Χάρρις (Harris Matrix) ως λογισμικό είναι ένα εργαλείο που απεικονίζει σύνθετες στρωματογραφικές σχέσεις στο εννοιολογικό πλαίσιο της αρχαιολογίας.
Παραπομπές - σημειώσεις
Ο Νόμος προτάθηκε για πρώτη φορά τον 17ο αιώνα από τον Δανό επιστήμονα Νικόλαο Στένο. Συνδυαζόμενος με τον νόμο της διαδοχής της πανίδας παρέχει ένα ισχυρό εργαλείο για την χρονολόγηση πετρωμάτων και στρωμάτων.
Τεκτονισμένα θεωρούνται τα στρώματα που έχουν υποστεί διαταραχή από φυσικά αίτια π.χ. σεισμός.
Διαδικτυακοί τόποι
Κατηγορία:Στρωματογραφία
Βαλκανικοί Αγώνες Στίβου 2019 – Άλμα εις τριπλούν ανδρών
Το άλμα εις τριπλούν ανδρών στους Βαλκανικούς Αγώνες Στίβου 2019 πραγματοποιήθηκε στις 3 Σεπτεμβρίου στο Αθλητικό Συγκρότημα του Πράβετς.
Τελικός
Ο τελικός πραγματοποιήθηκε στις 3 Σεπτεμβρίου, ώρα 18:27.
Μετέχουσες χώρες
Στο αγώνισμα συμμετείχαν 14 αθλητές από 12 χώρες.
• 4
Ντετερμινιστικό πεπερασμένο αυτόματο
Το ντετερμινιστικό πεπερασμένο αυτόματο (deterministic finite state automaton ή DFA) είναι ένα υπολογιστικό μοντέλο, ένας εξιδανικευμένος νοητός υπολογιστής αποτελούμενος από έναν πεπερασμένο αριθμό καταστάσεων και μια συνάρτηση μετάβασης, μέσω της οποίας καθορίζονται οι μεταβάσεις από κατάσταση σε κατάσταση, ανάλογα με την είσοδο που δέχεται το αυτόματο. Η έξοδος του αυτόματου θα είναι είτε αποδοχή είτε απόρριψη της εισόδου.
Επειδή οι καταστάσεις του αυτόματου είναι πεπερασμένου πλήθους και επειδή μέσω της συνάρτησης μετάβασης το αυτόματο μεταβαίνει σε μία μόνο κατάσταση, δηλαδή δεν υπάρχουν πάνω από μία επιλογές, το συγκεκριμένο υπολογιστικό μοντέλο είναι πεπερασμένο και ντετερμινιστικό.
Τα ντετερμινιστικά πεπερασμένα αυτόματα αποτελούν μια κατηγορία των πεπερασμένων αυτόματων. Αναγνωρίζουν μόνο κανονικές γλώσσες.
Ορισμός
Ένα ντετερμινιστικό πεπερασμένο αυτόματο είναι μια πεντάδα (Q, Σ, δ, q0, F) που αποτελείται από
Πεπερασμένο σύνολο καταστάσεων
Πρόκειται για ένα σύνολο πεπερασμένων στον αριθμό καταστάσεων. Το αυτόματο κινείται μεταξύ αυτών των καταστάσεων ξεκινώντας από την αρχική κατάσταση q0. Στο σύνολο πεπερασμένων καταστάσεων εμπεριέχονται η αρχική κατάσταση και οι τελικές καταστάσεις F.
Αλφάβητο εισόδου
Το αλφάβητο εισόδου του ντετερμινιστικού πεπερασμένου αυτόματου είναι ένα σύνολο συμβόλων που διαβάζει το αυτόματο. Σύμφωνα με την συνάρτηση μετάβασης και ανάλογα με το σύμβολο που διαβάζει κάθε φορά το αυτόματο, μεταβαίνει από την μία κατάσταση στη άλλη ή παραμένει στην ίδια.
Συνάρτηση μετάβασης
Η συνάρτηση μετάβασης καθορίζει την επόμενη κατάσταση στην οποία θα μεταβεί το αυτόματο, ανάλογα με το σύμβολο που διαβάζει κάθε φορά.
Η συνάρτηση μετάβασης, δ, έχει ως παραμέτρους την κατάσταση στην οποία βρίσκεται το αυτόματο και το σύμβολο που διαβάζει. Ως έξοδο δίνει μία και μόνο μία κατάσταση. Το πεδίο ορισμού της είναι όλα τα ζεύγη κατάστασης-συμβόλου,, και το πεδίο τιμών της είναι το σύνολο των πεπερασμένων καταστάσεων Q.
Για παράδειγμα, η παράσταση σημαίνει ότι αν το αυτόματο βρίσκεται στην κατάσταση q1 και διαβάσει το σύμβολο α, θα μεταβεί στην κατάσταση q2.
Η συνάρτηση μετάβασης μπορεί να περιγραφεί με έναν πίνακα, όπου η πρώτη στήλη θα έχει ως στοιχεία τις καταστάσεις του αυτόματου, η πρώτη γραμμή θα έχει ως στοιχεία τα σύμβολα της αλφαβήτου και όλα τα υπόλοιπα κελιά θα έχουν ως στοιχείο την κατάσταση στην οποία μεταβαίνει το αυτόματο σύμφωνα με την συνάρτηση μετάβασης με είσοδο την κατάσταση που βρίσκεται στην ίδια γραμμή με αυτή του κελιού και το σύμβολο που βρίσκεται στην ίδια στήλη με αυτή του κελιού.
Σύνολο τελικών καταστάσεων
Πρόκειται για το σύνολο των καταστάσεων αυτών, στις οποίες αν καταλήξει το αυτόματο αφού έχει διαβάσει όλη την είσοδο, την δέχεται. Το σύνολο των τελικών καταστάσεων είναι υποσύνολο του συνόλου των καταστάσεών του. Δηλαδή, κάποιες από τις καταστάσεις στις οποίες μεταβαίνει το αυτόματο θα είναι τελικές και άλλες όχι. Δεν πρόκειται για διαφορετικές καταστάσεις που δεν ανήκουν στο πεπερασμένο σύνολο όλων των καταστάσεων του συνόλου.
Λειτουργία
Το ντετερμινιστικό πεπερασμένο αυτόματο αρχικά βρίσκεται στην κατάσταση q0, δηλαδή στην αρχική κατάσταση. Διαβάζει το πρώτο σύμβολο της εισόδου και, σύμφωνα με την συνάρτηση μετάβασής του, μεταβαίνει στην αντίστοιχη κατάσταση. Από αυτή την κατάσταση, διαβάζει το επόμενο σύμβολο της εισόδου και πάλι σύμφωνα με την συνάρτηση μετάβασης μεταβαίνει στην επόμενη κατάσταση. Η διαδικασία αυτή επαναλαμβάνεται μέχρι να διαβαστεί όλη η είσοδος από το αυτόματο. Αν το αυτόματο καταλήξει σε τελική κατάσταση, τότε η συμβολοσειρά της εισόδου γίνεται δεκτή. Διαφορετικά, απορρίπτεται.
Παράδειγμα
Στο διάγραμμα απεικονίζεται ένα αυτόματο. Οι καταστάσεις του είναι οι q0, q1 και q2. Η αρχική κατάσταση είναι η q0. Το αυτόματο του παραδείγματος έχει μόνο μία τελική κατάσταση, την q1. Το αλφάβητο εισόδου αποτελείται από τα σύμβολα a και b. Επομένως,
Η συνάρτηση μετάβασης είναι η Έστω ότι η είσοδος του αυτόματου είναι η συμβολοσειρά aabba. Το αυτόματο αρχικά βρίσκεται στην κατάσταση q0. Διαβάζοντας το πρώτο σύμβολο της συμβολοσειράς, που είναι το a, το αυτόματο θα παραμείνει στην κατάσταση q0. Διαβάζοντας το επόμενο σύμβολο, που είναι πάλι το a, πάλι το αυτόματο μένει στην ίδια κατάσταση. Με το επόμενο σύμβολο b, το αυτόματο μεταβαίνει στην κατάσταση q1. Διαβάζοντας το επόμενο σύμβολο, που είναι πάλι το b, το αυτόματο θα παραμείνει στην εκεί. Και με το τελευταίο σύμβολο της συμβολοσειράς, το αυτόματο θα πάει από την κατάσταση q1 στην q2, η οποία δεν είναι τελική, οπότε η συγκεκριμένη συμβολοσειρά απορρίπτεται.
Με την ίδια διαδικασία, η συμβολοσειρά aabab ή η ababbaa γίνονται αποδεκτές, δηλαδή αναγνωρίζονται από το αυτόματο. Γενικά, το συγκεκριμένο αυτόματο αναγνωρίζει κάθε συμβολοσειρά που τελειώνει με το σύμβολο b ή ακολουθείται από άρτιο αριθμό συμβόλων a. Επομένως, η τυπική γλώσσα που γίνεται αποδεκτή από το αυτόματο του παραδείγματος είναι αυτή που αποτελείται από αυτές τις λέξεις. Ή αλλιώς, το αυτόματο του παραδείγματος αναγνωρίζει την γλώσσα που περιγράφεται από την κανονική έκφραση a*b(b+a(a+b))*. Επειδή η συγκεκριμένη τυπική γλώσσα αναγνωρίζεται από κάποιο ντετερμινιστικό πεπερασμένο αυτόματο (όπως, αυτό του παραδείγματος) είναι κανονική γλώσσα.
Ελαχιστοποίηση
Ένα ντετερμινιστικό πεπερασμένο αυτόματο μπορεί να είναι ισοδύναμο, δηλαδή να αναγνωρίζει την ίδια γλώσσα, με ένα άλλο ντετερμινιστικό πεπερασμένο αυτόματο που αποτελείται από λιγότερες καταστάσεις από το αρχικό. Έτσι, το αρχικό αυτόματο μπορεί να ελαχιστοποιηθεί σε ένα άλλο ντετερμινιστικό πεπερασμένο αυτόματο που να έχει το δυνατόν λιγότερες καταστάσεις και να είναι ισοδύναμο με το αρχικό.
Η ελαχιστοποίηση ενός ντετερμινιστικού πεπερασμένου αυτόματου γίνεται με την συγχώνευση ισοδύναμων καταστάσεων, σύμφωνα με συγκεκριμένα κριτήρια. Κάθε σύνολο καταστάσεων που τελικά συγχωνεύονται αναπαριστά μια Myhill-Nerode κλάση ισοδυναμίας. Ο καθορισμός των καταστάσεων που θα συγχωνευθούν, δεν γίνεται με επιλογή αυτών, αλλά με αποκλεισμό των διακρίσιμων μεταξύ τους καταστάσεων. Τα κριτήρια σύμφωνα με τα οποία δύο καταστάσεις είναι διακρίσιμες είναι:
Για την διαδικασία της ελαχιστοποίησης ενός ντετερμινιστικού πεπερασμένου αυτόματου, βοηθάει η χρήση ενός πίνακα στον οποίο σημειώνονται οι συγκρίσεις κάθε ζεύγους καταστάσεων.
Παράδειγμα
left|frame|Το αρχικό αυτόματο προς ελαχιστοποίηση, που αναγνωρίζει τη γλώσσα 0*10*. Οι διπλά κυκλωμένες καταστάσεις είναι τελικές.Το ντετερμινιστικό πεπερασμένο αυτόματο του σχήματος έχει καταστάσεις ισοδύναμες και μπορεί να ελαχιστοποιηθεί. Ο βοηθητικός πίνακας έχει στην αριστερή στήλη και στην κάτω γραμμή τις καταστάσεις του αυτόματου, όπως παρακάτω. Εφαρμόζοντας το πρώτο κριτήριο, διαχωρίζονται οι τελικές από τις μη τελικές καταστάσεις και στον πίνακα μπαίνει ένα "Χ" στο κελί που βρίσκεται στην γραμμή της μίας κατάστασης και την στήλη της άλλης, για κάθε σύγκριση μεταξύ τελικής και μη τελικής κατάστασης.
Σε αυτήν την φάση, έχοντας αποκλείσει την ένωση τελικών καταστάσεων με μη τελικές, αυτές που ενδέχεται να συγχωνευθούν (χωρίς να είναι σίγουρο ακόμα, αφού δεν έχει εφαρμοστεί το δεύτερο κριτήριο) είναι οι καταστάσεις στα ζεύγη (a,b), (d,c), (e,c), (e,d), (f,a) και (f,b).
Το δεύτερο κριτήριο εφαρμόζεται μόνο στα ζεύγη των οποίων οι καταστάσεις δεν έχουν σημειωθεί ως διακριτές. Από το κάθε ένα τέτοιο ζεύγος, παράγονται άλλα ζεύγη τόσα, όσα είναι και τα σύμβολα της αλφαβήτου που δέχεται το αυτόματο. Αν οι καταστάσεις έστω και ενός παραγόμενου ζεύγους είναι διακριτές, τότε και οι καταστάσεις του αρχικού ζεύγους είναι διακριτές και σημειώνεται ένα "Χ" στο αντίστοιχο κελί του βοηθητικού πίνακα. Η διαδικασία αυτή επαναλαμβάνεται μέχρι που δεν θα σημειωθεί επιπλέον κελί.
Ο βοηθητικός πίνακας, με την εφαρμογή του δεύτερου κριτήριου για μία επανάληψη (καθώς το δεύτερο κριτήριο επαναλαμβάνεται μέχρι να μην σημειωθεί κανένα ζεύγος) είναι ο εξής.
Από τον πίνακα φαίνεται ότι οι ισοδύναμες καταστάσεις είναι οι a-b, d-c, e-d και e-c. Αφού, η d είναι ισοδύναμη με την c και η c ισοδύναμη με την e, είναι αναμενόμενο (όπως άλλωστε επαληθεύεται) να είναι και η d ισοδύναμη με την e. Στο σύνολο {e,d,c} οι καταστάσεις είναι ανά δύο ισοδύναμες μεταξύ τους. Επομένως, θα συγχωνευθούν και οι τρεις σε μία.
center
Το νέο ντετερμινιστικό πεπερασμένο αυτόματο του σχήματος, είναι το ελαχιστοποιημένο αυτόματο του προηγούμενου σχήματος.
Βιβλιογραφία
Κατηγορία:Θεωρητική πληροφορική Κατηγορία:Θεωρία υπολογισμού
Βενέτικο (αποσαφήνιση)
Με το όνομα Βενέτικο αναφέρονται οι παρακάτω νησίδες της Ελλάδας:
αλλά ήταν και παλιότερη ονομασία της Ναυπάκτου.
Κατηγορία:Αποσαφηνίσεις ελληνικών τοπωνυμίων
Καλγιούμπ
Η Καλγιούμπ (αραβικά : قليوب) είναι πόλη της Αιγύπτου στο Κυβερνείο Καλγιούμπια. Βρίσκεται στη δεξιά όχθη του Νείλου στην αρχή του Δέλτα του Νείλου και αποτελεί μέρος του Μητροπολιτικού Καΐρου. Το 1986 είχε πληθυσμό 84.413 κατοίκων ο οποίος αυξήθηκε σε 106.804 κατοίκους το 2006.
Ιστορία
Η παράδοση αναφέρει ότι η πόλη χτίστηκε με υλικά από τη γειτονική αρχαία Ηλιούπολη. Κατά την αραβική κατάκτηση της Αιγύπτου ο Αμε ιμντν αλ ας έχτισε στη πόλη μια γέφυρα. Τον 19ο αιώνα λεηλατήθηκε από τους Μαμελούκους ,.
Από το όνομα της πόλης είναι γνωστός και ένας ιός που μεταφέρεται από ένα είδος τσιμπουριού που ανακαλύφθηκε πρώτη φορά εδώ.
Παραπομπές
Κατηγορία:Πόλεις της Αιγύπτου Κατηγορία:Περιοχές Μείζονος Καΐρου
Βιεγιέ
Το Βιεγιέ (γαλλικά: Vieilley) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Άνταμ Λιβάιν
O Άνταμ Νόα Λεβίν (Adam Noah Levine, γεννημένος στις 18 Μαρτίου 1979) είναι Αμερικανός τραγουδιστής και συνθέτης. Είναι ο κύριος τραγουδιστής του pop rock συγκροτήματος Maroon 5.
Γεννήθηκε και μεγάλωσε στο Λος Άντζελες της Καλιφόρνια, όπου και ξεκίνησε την μουσική σταδιοδρομία του το 1994, όταν συν-ίδρυσε το συγκρότημα Kara's Flowers, στο οποίο ήταν ο κύριος τραγουδιστής και κιθαρίστας. Η μπάντα διαλύθηκε μετά το μοναδικό τους άλμπουμ, The Fourth World (κυκλοφόρησε το 1997). Το 2001, η ομάδα αναδιαμορφώθηκε – με τον κιθαρίστα James Valentine να μπαίνει στο σχήμα – και άρχισε ένα νέο μουσικό κεφάλαιο, αλλάζοντας το όνομά τους σε Maroon 5. Το 2002, το συγκρότημα κυκλοφόρησε το πρώτο τους άλμπουμ, Songs About Jane, το οποίο έγινε  πολυπλατινένιο στις ΗΠΑ. Από τότε, έχουν κυκλοφορήσει πέντε άλμπουμ: It Won't Be Soon Before Long (2007), Hands All Over (2010), Overexposed (2012), V (2014) και Red Pill Blues (2017). Ως μέλος των Maroon 5, ο Levine έχει λάβει τρία Βραβεία Grammy, δύο Billboard Music Awards, δύο American Music Awards, ένα MTV Video Music Award και ένα World Music Award.
Από το 2011, ο Λιβάιν έχει δουλέψει ως προπονητής στο σόου ταλέντων του NBC The Voice. Οι νικητές από την πρώτη, πέμπτη και ένατη σεζόν ήταν από την ομάδα του. Το 2012, έκανε το ντεμπούτο ως ηθοποιός με ένα επαναλαμβανόμενο χαρακτήρα στη δεύτερη σεζόν της τηλεοπτικής σειράς American Horror Story στο κανάλι FX. Επίσης, πρωταγωνίστησε στην ταινία Begin Again. Ως επιχειρηματίας, ο Λιβάιν κυκλοφόρησε τη δική του επώνυμη σειρά αρωμάτων το 2013. Την ίδια χρονιά, συνεργάστηκε με το K-Mart και ShopYourWay.com για να διαφημίσει την δική του ανδρική συλλογή. Επίσης έχει μια δισκογραφική εταιρεία τη "222 Records". Το 2013, Το Hollywood Reporter ανέφερε ότι «πηγές εξοικειωμένες με  πολλές επιχειρηματικές συναλλαγές του» εκτιμούσαν ότι ο Λιβάιν κέρδισε περισσότερα από $35 εκατ. ευρώ αυτό το έτος.
Πρώτα χρόνια
O Αdam Noah Levine γεννήθηκε στο Λος Άντζελες στις 18 Μαρτίου, 1979  παιδί του Fredric Levine, ιδρυτή της αλυσίδας καταστημάτων λιανικής πώλησης Fredric M., και της Patsy (το γένος Νώε) Levine,μίας σύμβουλου ομολογιών. Έχει έναν αδερφό, τον Michael, δύο ετεροθαλή αδέλφια το Sam και τη Liza Levine και μία θετή αδελφή τη Julia Bartolf Milne. O πατέρας και ο παππούς του Levine ήταν και οι δύο Εβραίοι, ενώ η γιαγιά του ήταν προτεστάντισσα. Ο Levine θεωρεί τον εαυτό του Εβρα ίο, αν και σύμφωνα με μια συνέντευξη του στο The Jewish Chronicle, απέρριψε την επίσημη θρησκευτική πρακτική για ένα πιο γενικευμένο, πνευματικό τρόπο ζωής. Ο Levine είναι ανιψιός του δημοσιογράφου και συγγραφέα Timothy Noah, του τηλεοπτικού παραγωγού και συγγραφέα,Peter Noah, και της οικονομολόγου Jordan Levine.
Οι γονείς του χώρισαν όταν ήταν επτά. Μεγαλώνοντας,ο Levine περνούσε τις εργάσιμες ημέρες με την μητέρα του και τα σαββατοκύριακα με τον πατέρα του. Yποβλήθηκε σε θεραπεία εξαιτίας του διαζύγιου των γονιών του, αλλά το χαρακτήρισε "χάσιμο χρόνου", εξηγώντας ότι οι γονείς του δεν θα μπορούσαν "να αποδεχθούν το γεγονός ότι ίσως ήμουν εντάξει  με αυτό. Έκλαιγα,κλωτσούσα, φώναζα και είπα, "Γιατί;" και όλα τα πράγματα που κάνεις όταν το ανακαλύπτεις. Λίγες μέρες αργότερα, ήμουν μια χαρά, αλλά εγώ έπρεπε έτσι και αλλιώς να πάω για θεραπεία."
Ο Levine έκανε χρήση παραισθησιογόνων ναρκωτικών στην εφηβεία. Σε μια συνέντευξη στο Q, είπε ότι η χρήση μανιταριών (ναρκωτικό) «πραγματικά με ανάγκασε να  κοιτάξω τον εαυτό μου», αλλά πρόσθεσε ότι δεν είχε ποτέ εθισμό στα ναρκωτικά. Στη εκπομπή  Jimmy Kimmel Live!, δήλωσε ότι σταμάτησε να κάνει χρήση  συνταγογραφούμενων φαρμάκων  μετά την πρώτη του εμπειρία με το φάρμακο Ambien, το οποίο τον άφησε αναίσθητο για μια ώρα.
Kara's Flowers
Το Σεπτέμβριο του 1994, ο Levine, μαζί με το Mickey Madden, Jesse Carmichael,και το Ryan Dusick,έναν άλλο μαθητή από το λύκειο του Brentwood, σχημάτισαν το συγκρότημα Kara's band. Η μπάντα έκανε την πρώτη συναυλία της στο Whisky a Go Go, ένα νυχτερινό κέντρο διασκέδασης στο Δυτικό Χόλιγουντ, Καλιφόρνια, με το Levine στα φωνητικά και την κιθάρα. Το 1997, η μπάντα ανακαλύφθηκε, ενώ έπαιζαν σε ένα πάρτι σε μία παραλία στο Μαλιμπού από τον ανεξάρτητο παραγωγό Tommy Allen.Ο Allen, μαζί με τον συνεργάτη του Τζον DeNicola,έβαλαν το συγκρότημα να ηχογραφήσει ένα άλμπουμ 11 κομματιών.Επωφελούμενοι από μια σειρά παρουσίας βιομηχανιών θεάματος  στο Λος Άντζελες,υπέγραψαν στη Reprise Records μέσω του παραγωγού Rob Cavallo. Τον αύγουστο του 1997, το συγκρότημα κυκλοφόρησε το πρώτο τους άλμπουμ, με τίτλο Το Τέταρτο Κόσμο (The Fourth World). Τον ίδιο χρόνο, το συγκρότημα εμφανίστηκε σε ένα επεισόδιο της δραματικής σειράς Χτυποκάρδια στο Μπέβερλι Χιλς. Μετά την αποφοίτησή τους, το συγκρότημα περιόδευσε σε συνδυασμό με το ντεμπούτο τους. Παρά τις υψηλές προσδοκίες, το album είχε μικρή επιτυχία, πουλώντας περίπου 5.000 αντίγραφα, και το μόνο single, "Σαπούνι Disco (Soap Disco)", απέτυχε εμπορικώς.Οδηγώντας τελικά,στην αποχώρηση του Cavallo από το σχήμα.Η Reprise αποφάσισε να λύσει τη συνεργασία με το συγκρότημα. Απογοητευμένοι με τα αποτελέσματα τους άλμπουμ, η μπάντα διαλύθηκε. Αργότερα, ο Levine θα μιλούσε για την εμπειρία: "Το Kara's Flowers  αιωρούνταν στον τοίχο κάτω από τα ραβδιά.Έκανε μία γρήγορη ηχογράφηση και το κυκλοφόρησε.Χωρίς βάση περιοδείας,χωρίς τίποτα. Απλά προσπαθώντας να το κάνει σωστά από την αρχή και απέτυχε ".
Αναφορές
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί τηλεοπτικοί παραγωγοί Κατηγορία:Κόντρα-τενόροι Κατηγορία:Βραβευμένοι με Γκράμι Κατηγορία:Εβραίοι τραγουδιστές Κατηγορία:Αμερικανοί ακτιβιστές δικαιωμάτων ΛΟΑΤ Κατηγορία:Αμερικανοεβραίοι
The Curiosity Company
Η The Curiosity Company είναι εταιρεία παραγωγής ταινιών. Ανήκει στον Ματ Γκρέινινγκ και μέχρι τώρα οι σημαντικότερες παραγωγές της είναι η τηλεοπτική σειρά κινουμένων σχεδίων Futurama και η τηλεοπτική ταινία του 1999 Olive, the Other Reindeer. Το λογότυπο της εταιρείας είναι η αντανάκλαση μιας σανίδας του σερφ και διάφορες εικόνες από την ταινία μικρού μήκους A Study In Wet του πατέρα του Ματ, Χόμερ.
Παραπομπές
Curiosity Company
Όριο διαρροής
Όριο διαρροής καλείται η κρίσιμη τιμή εφαρμοζόμενης τάσης σε ένα στερεό σώμα πέρα από την οποία μέρος της παραμόρφωσης παύει να είναι ελαστική και γίνεται πλαστική.
Το όριο διαρροής είναι συνήθως η μέγιστη τάση που επιτρέπεται να παραλάβει μια κατασκευή, διότι πέρα από αυτό υπάρχει μόνιμη παραμόρφωση. Για ασφάλεια ο μηχανικός χρησιμοποιεί το λεγόμενο συντελεστή ασφαλείας, ο οποίος είναι πάντοτε μεγαλύτερος της μονάδας, ώστε να υποβαθμίσει το όριο διαρροής κατά συγκεκριμένο ποσοστό, ανάλογα με την κάθε περίπτωση. Κατά αυτό το τρόπο ελαττώνεται η πιθανότητα αστοχίας υλικού σε περίπτωση καταπόνησης που θα ξεπεράσει τη μέγιστη επιτρεπτή λόγω βλάβης, λάθους ή ατυχήματος.
Το όριο διαρροής δεν πρέπει να συγχέεται με το όριο καταστροφικής αστοχίας ενός υλικού. Ορισμένες φορές η υπέρβαση του ορίου διαρροής, τοπικά σε κάποιες θέσεις μιας κατασκευής, μπορεί να είναι αποδεκτή/επιτρεπτή. Πρέπει όμως να εξασφαλίζεται η ασφάλεια, ευστάθεια και λειτουργικότητα ολόκληρης της κατασκευής ως προς το μέγιστο φορτίο σχεδιασμού (π.χ. σεισμική φόρτιση).
Το όριο διαρροής εξαρτάται από τη φύση του υλικού και παίρνει διάφορες τιμές από πολύ μικρές για κάποια πλαστικά έως πολύ μεγάλες για υλικά όπως το τιτάνιο και διάφορα κράματα χάλυβα. Μόνο τα σχετικά όλκιμα υλικά όπως τα μέταλλα, τα κράματα μετάλλων και τα πολυμερή έχουν όριο διαρροής, ενώ αντίθετα, πολλά άλλα υλικά δεν έχουν καθόλου όριο διαρροής. Συγκεκριμένα, τα λεγόμενα ψαθυρά υλικά, όπως τα κεραμικά και τα μεγάλης σκληρότητας κράματα είναι δυνατόν να παρουσιάζουν ταχεία διάδοση ρωγμών και ψαθυρή αστοχία με θραύση αμέσως μόλις η τάση ξεπεράσει την ελαστική περιοχή. Δηλαδή δεν διαθέτουν καθόλου περιοχή πλαστικής παραμόρφωσης και ως εκ τούτου δεν διαθέτουν όριο διαρροής (που είναι το σημείο μετάβασης από την ελαστική στην πλαστική περιοχή παραμόρφωσης).
Πηγές
Κατηγορία:Επιστήμη υλικών Κατηγορία:Τεχνική μηχανική Κατηγορία:Μηχανική στερεών Κατηγορία:Ελαστικότητα (φυσική)
Streckgrenze
Βιετορέ
Παραπομπές
Κατηγορία:Κοινότητες του Ντου
Τελματόβιος ο σάκος
Ο Τελματόβιος ο σάκος  (λατ.) Telmatobius culeus (ασκός) κοινώς γνωστός ως βάτραχος στα νερά της Τιτικάκα είναι ένα πολύ μεγάλο και άκρως απειλούμενο είδος βατράχου στη λίμνη Τιτικάκα και τα ποτάμια που εκβάλλουν σε αυτή. Το μήκος του μπορεί να φθάσει το μισό μέτρο και το βάρος του το ένα κιλό· διαθέτει τεράστια πίσω πόδια.
Εξωτερικοί σύνδεσμοι
Κατηγορία:Άνουρα Κατηγορία:Πανίδα της Νότιας Αμερικής
Βέλιουρας
Ο βέλιουρας (επιστ. ονόμ.: Σόργος ο Χαλέπιος) είναι φυτό ενδημικό της Μεσογείου, αλλά έχει εξαπλωθεί σε όλη την Ευρώπη και τη Μέση Ανατολή. Το φυτό έχει εισαχθεί σε όλες τις ηπείρους εκτός της Ανταρκτικής. Αναπαράγεται με παραφυάδες και σπόρους.
Αυτό το είδος εμφανίζεται σε καλλιεργούμενα ή εγκαταλελειμμένα χωράφια, βοσκότοπους, δασικές άκρες και κατά μήκος χειμάρρων. Ευδοκιμεί σε ανοιχτό, πλούσιο, υπέδαφος, ιδιαίτερα σε καλλιεργούμενα χωράφια. Ο βέλιουρας είναι ανθεκτικός στα κοινά ζιζανιοκτόνα και θεωρείται ότι είναι ένα από τα δέκα χειρότερα ζιζάνια στον κόσμο.
Πηγές
Κατηγορία:Δημητριακά Κατηγορία:Ποοειδή Κατηγορία:Μεσογειακή χλωρίδα Κατηγορία:Αμυλούχοι καρποί Κατηγορία:Φυτά εισβολείς
Ρόζενχαϊμ
Το Ροζενχάιμ είναι πόλη στη Βαυαρία της Γερμανίας. Είναι μια ανεξάρτητη πόλη που βρίσκεται στο κέντρο της περιοχής Ρόζενχαϊμ (Άνω Βαυαρία) και είναι επίσης η έδρα της διοίκησής της. Βρίσκεται στη δυτική όχθη του Πανεπιστημίου στη συμβολή των ποταμών Ιν και Μάνγκφαλ. Είναι η τρίτη μεγαλύτερη πόλη στην Άνω Βαυαρία με περισσότερους από 61.000 κατοίκους. Το Ρόζενχάιμ είναι το οικονομικό κέντρο και το πιο πολυσύχναστο μέρος στην περιοχή.
Γεωγραφία
Ο πληθυσμός της πόλης είναι περίπου 60.000 κάτοικοι με έως και 125.000 στη γύρω περιοχή. Το Ρόζενχαϊμ βρίσκεται στους λόφους των Άλπεων της Άνω Βαυαρίας, 450 μέτρα πάνω από την επιφάνεια της θάλασσας και καλύπτει έκταση 37.52 τετραγωνικά χιλιόμετρα. Η πρωτεύουσα της Βαυαρίας, το Μόναχο, βρίσκεται 52 χιλιόμετρα μακριά στη βορειοδυτική κατεύθυνση από το Ρόζενχαϊμ. Ο σιδηροδρομικός σταθμός Ρόζενχαϊμ βρίσκεται στη διασταύρωση των γραμμών Μόναχο-Ρόζενχαϊμ, Ρόζενχαϊμ-Σάλτσμπουργκ και Μόναχο-Ίνσμπρουκ.
Βιέ-Σαρμόν
Το Βιέ-Σαρμόν (γαλλικά: Vieux-Charmont) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Ρόζενχαϊμ
Γεωγραφία
Το τοπίο γύρω από το Ρόζενχαϊμ διαμορφώθηκε κατά την τελευταία εποχή των παγετώνων από την επέκταση του παγετώνα της κοιλάδας του Ινν και αργότερα από τη λίμνη Ρόσενχαϊμ. Η λίμνη υπήρχε περίπου 10.000 χρόνια πριν, καλύπτοντας ολόκληρη την κοιλάδα του Ινν μέχρι το Βάσερμπουργκ αμ Ινν, περίπου 25 χλμ. βόρεια του Ρόζενχαϊμ.
Βιέ-Σαρμόν
Παραπομπές
Κατηγορία:Κοινότητες του Ντου
Ρόζενχαϊμ
Γεωγραφία
Ακόμα και σήμερα σε πολλά μέρη γύρω από την πόλη, η πρώην ακτογραμμή μπορεί να αναγνωριστεί όπου η πρώην επίπεδη κοίτη της λίμνης αλλάζει ξαφνικά σε σχετικά απότομο ανάχωμα.
Παραπομπές
Κατηγορία:Πόλεις της Βαυαρίας
Ελβώ
Με την ονομασία Ελβώ ήταν γνωστό στην αρχαιότητα ένα νησί στο Δέλτα του Νείλου, σε απροσδιόριστη γεωγραφική θέση. Το αναφέρουν τόσο ο Ηρόδοτος (στο Β 140), όσο και ο Στέφανος ο Βυζάντιος. Στα χρόνια του Σαβάκωνα, γιού του Κάστα, το νησί έγινε το καταφύγιο του τυφλού βασιλιά της Αιγύπτου Άνυση.
Πηγές
Ελβω
Καφρ ελ-Νταουάρ
Η πόλη είναι γνωστή για την Μάχη του Τελ ελ Κεμπίρ και την Μάχη του Καφρ ελ Νταουάρ τον 19ο αιώνα. Στην ευρύτερη περιοχή υπάρχουν πολλές φαραωνικές νεκροπόλεις. Το 1954 λίγες ημέρες μετά την άνοδο στην εξουσία του Γκαμάλ Άμπντελ Νάσερ στην πόλη έγινε εργατική απεργία αλλά το καθεστώς συνέλαβε κι εκτέλεσε τους διοργανωτές.
Παραπομπές
Κατηγορία:Πόλεις της Αιγύπτου
Κρις Σάντερς
Ο Κρίστοφερ Μάικλ "Κρις" Σάντερς (αγγλικά: Christopher Michael "Chris" Sanders, 12 Μαρτίου 1962) είναι Αμερικανός animator, σκηνοθέτης κινουμένων σχεδίων, εικονογράφος και ηθοποιός φωνής. Περισσότερο γνωστός είναι για τη σκηνοθεσία του, μαζί με τον Ντιν ΝτεΜπλουά, στην ταινία της Disney Λίλο & Στιτς (2002), καθώς και για το Πώς να εκπαιδεύσετε το δράκο σας (2010), της DreamWorks. Επίσης, δίνει και τη φωνή του Στιτς, σχεδόν σε όλα το franchise. Πριν φύγει από την Disney, είχε εργαστεί εκεί ως storyboard καλλιτέχνης, σε ταινίες όπως το Η Πεντάμορφη και το Τέρας (1991), το Αλαντίν (1992) και το Ο Βασιλιάς των Λιονταριών (1994).
Εξωτερικοί σύνδεσμοι
Κατηγορία:Αμερικανοί animators Κατηγορία:Αμερικανοί εικονογράφοι Κατηγορία:Αμερικανοί σκηνοθέτες Κατηγορία:Αμερικανοί σεναριογράφοι Κατηγορία:Σκηνοθέτες κινουμένων σχεδίων Κατηγορία:Αμερικανοί άνδρες ηθοποιοί φωνής
Αρχαιοΐντρις
Το είδος Archaeoindris fontoynonti είναι εξαφανισμένο είδος λεμούριου το οποίο ήταν το μεγαλύτερο πρωτεύον που εξελίχθηκε στη Μαδαγασκάρη. Ήταν το μοναδικό είδος του γένους Αρχαιοΐντρις (Archaeoindris). Ζύγιζε περίπου 200 kg και είχε ύψος περίπου 1,5 m, περισσότερο από ότι ένας ασημόραχος γορίλας. Ο Αρχαιοΐντρις ήταν ένα από τα οκτώ γνωστά μέλη της οικογένειας των παλαιοπροπιθηκίδων. Ανήκει στον κλάδο των λεμούριων που ονομάζεται «βραδύποδες λεμούριοι», λόγω του ότι έχουν παρόμοια κατασκευή με τους σύγχρονους βραδύποδες της Νότιας Αμερικής. Αρχικά το μεγάλο μέγεθος του σώματός του και η ανατομία του μηριαίου οστού του, υποδείκνυαν τρόπο ζωής παρόμοιο με αυτόν των εδαφικών βραδύποδων, και έτσι πιστεύονταν ότι ζούσε αποκλειστικά στο έδαφος. Καθώς όμως ήρθε στο φως περισσότερο απολιθωμένο υλικό, αποδείχθηκε ότι τα χέρια και τα πόδια του ήταν καλύτερα προσαρμοσμένα για αργό και δυσκίνητο σκαρφάλωμα. Οι καμπύλες των φαλάγγων των πρωτευόντων συσχετίζονται με την λειτουργία των ποδιών και των χεριών, πρωτεύοντα εξαιρετικά προσαρμοσμένα για ανάρτηση όπως ο ουρακοτάγκος έχουν τις πλέον καμπυλωμένες φάλαγγες. Οι βραδύποδες λεμούριοι χαρακτηρίζονται από πολύ καμπυλωμένες πρόσθιες φάλαγγες που πλησιάζουν αυτές των ουρακοτάγκων.
Παραπομπές
Κατηγορία:Παλαιοπροπιθηκίδες Κατηγορία:Προϊστορικά πρωτεύοντα
Μερνεΐτ
Η Μερνεΐτ (γράφεται επίσης Μερινέιτ και Μερίτ-Νιθ) ήταν σύζυγος και αντιβασίλισσα της Αρχαίας Αιγύπτου κατά τη διάρκεια της Πρώτης Δυναστείας. Μπορεί να ήταν κυβερνήτης της Αιγύπτου με βάση διάφορα επίσημα αρχεία. Αν αυτό είναι σωστό, μπορεί να ήταν η πρώτη γυναίκα φαραώ και η παλαιότερη βασίλισσα στην καταγεγραμμένη ιστορία. Η εξουσία της ξεκίνησε γύρω στο 2950 π.Χ. για αόριστο χρονικό διάστημα. Το όνομά της σημαίνει "Αγαπητός από την Νιθ" και η στήλη της περιέχει σύμβολα της αρχαίας Αιγυπτιακής θεότητας. Μπορεί να είναι η κόρη της Ντζερ και μάλλον η ανώτερη βασιλική γυναίκα της Ντζετ. Το πρώτο σήμαινε ότι θα ήταν δισέγγονο του Ναρμέρ, πρώτου φαραώ της Αιγύπτου. Επίσης ήταν η μητέρα του Ντεν, ο διάδοχός της. Θάφτηκε στην Αβυδο δίπλα από τους τάφους του συζύγου της και του παιδιού της. Ο τάφος της είναι ο τάφος Y.
Παραπομπές
Κατηγορία:Φαραώ της 1ης Αιγυπτιακής Δυναστείας
Πρωτάθλημα καλαθοσφαίρισης Α1 εθνικής κατηγορίας ανδρών 1990-1991
Το πρωτάθλημα καλαθοσφαίρισης της σεζόν 1990/1991 ήταν ένα από τα συναρπαστικότερα όλων των εποχών, λόγω της δραματικής εξέλιξης της τελικής σειράς αγώνων για την ανάδειξη του πρωταθλητή Ελλάδος, ανάμεσα στον Άρη και τον ΠΑΟΚ. Στους αγώνες της κανονικής περιόδου οι δύο ομάδες ισοβάθμησαν στην πρώτη θέση του πρωταθλήματος με 20 νίκες και 2 ήττες ο καθένας, με τον Άρη να κατακτά την πρώτη θέση λόγω των μεταξύ τους αποτελεσμάτων. Ο ΠΑΟΚ ηττήθηκε στην κανονική περίοδο μόνο από τον Άρη στις δύο μεταξύ τους αναμετρήσεις, ενώ ο Άρης γνώρισε τις δύο ήττες του από τον Πανιώνιο με 89-84 την 5η Ιανουαρίου του 1991 και από την ΑΕΚ με 92-90 την 16η Φεβρουαρίου του ίδιου έτους.
Το πρωτάθλημα αυτό ήταν το δέκατο και τελευταίο μέχρι σήμερα για την ομάδα του Άρη. Πρώτος σκόρερ του πρωταθλήματος αναδείχθηκε ο Νίκος Γκάλης με 813 πόντους (Μ.Ο. 36,95) για ενδέκατη συνεχόμενη χρονιά.
Πρωταθλητής: Άρης
Πλέι οφ, θέσεις 1-4
Όλες οι σειρές κρίθηκαν στις 4 νίκες, συμπεριλαμβανομένων των αγώνων της κανονικής περιόδου. Έγινε και ένας μονός αγώνας για τις θέσεις 3-4.
Οι τελικοί
*Οι δύο αναμετρήσεις κρίθηκαν στην παράταση
Πλέι οφ Κόρατς
Οι έξι ομάδες που κατέλαβαν τις θέσεις 5-10, αγωνίστηκαν σε δύο ακόμα γύρους μεταξύ τους (10 αγώνες), μεταφέροντας τα μεταξύ τους αποτελέσματα από την κανονική περίοδο. Το Περιστέρι ξεκίνησε με 17 βαθμούς (7-3 νίκες), ο ΠΑΟ και η ΑΕΚ με 16 (6-4), ο Ολυμπιακός με 15 (5-5), ο Παπάγου με 14 (4-6) και το Παγκράτι με 12 (2-8)
Πηγές
Κατηγορία:Α1 εθνική κατηγορία καλαθοσφαίρισης ανδρών Πρωταθλημα Ελλαδος Α1 Ανδρων 1990 1991 Πρωταθλημα Ελλαδος Α1 Ανδρων 1990 1991
Νικηφόρος Ελεόπουλος
Ο Νικηφόρος Ξενοφώντος Ελεόπουλος (1892-1970) ήταν Έλληνας παιδαγωγός και ιδρυτικό μέλος της Α.Ε.Κ..
Ο Ελεόπουλος γεννήθηκε στον Άγιο Στέφανο Κωνσταντινουπόλεως (στην τότε Οθωμανική Αυτοκρατορία) και μετανάστευσε στην Αθήνα κατά τη δεκαετία του 1910. Υπήρξε αριστούχος απόφοιτος της Μεγάλης του Γένους Σχολής και κατόπιν καθηγητής των ελληνικών στην Εμπορική Σχολή της Χάλκης, οπότε ολοκλήρωσε τις σπουδές του στη Φιλοσοφική Σχολή του Πανεπιστημίου Αθηνών.
Στη συνέχεια δίδαξε αρχικώς σε ιδιωτικά Γυμνάσια των Αθηνών και μετά ως καθηγητής της φιλολογίας και της ελληνικής ιστορίας στο Κολλέγιο Αθηνών, από το 1926 ως το 1961. Διέθετε οργανωτικό πνεύμα και εισήγαγε πρότυπο τρόπο διδασκαλίας. Είχε αναπτύξει εκπαιδευτική και πατριωτική δράση ήδη από την Κωνσταντινούπολη, και στην Αθήνα μετέσχε στην ίδρυση ή στην οργάνωση αρκετών επιστημονικών, εθνικών και κοινωνικών σωματείων. Μερικά από αυτά ήταν η Εταιρεία Βυζαντινών Σπουδών, η Αρχαιολογική Εταιρεία, η Ιστορική και Εθνολογική Εταιρεία και ο Σύλλογος Γονέων Αθηνών. Υπήρξε ιδρυτικό μέλος της Αθλητικής Ενώσεως Κωνσταντινουπόλεως (ΑΕΚ) στην Αθήνα το 1924 και διετέλεσε αντιπρόεδρος του πρώτου διοικητικού συμβουλίου της. Μάλιστα, ως διευθυντής τότε του Εκπαιδευτικού Τμήματος της ΧΑΝ Αθηνών, παρεχώρησε στην ΑΕΚ το 1924 τα γραφεία της ΧΑΝ στην οδό Μητροπόλεως, που απετέλεσαν την πρώτη στέγη για τη διοίκηση του συλλόγου.
Η σύζυγός του Καλλιρρόη, από την Κάλυμνο, ήταν επίσης φιλόλογος συγγραφέας και απεβίωσε πρόωρα, το 1956. Ο Ελεόπουλος πέθανε στην Αθήνα το 1970, σε ηλικία 78 ετών.
Πηγές
Κατηγορία:Έλληνες παιδαγωγοί Κατηγορία:Έλληνες εκπαιδευτικοί
Φρέντρικσταντ
Το Φρέντρικσταντ (νορβηγικά: Fredrikstad, παλαιότερα Frederiksstad κυριολεκτικά Πόλη του Φρειδερίκου) είναι πόλη και δήμος της περιφέρειας Βίκεν της Νορβηγίας. Το διοικητικό κέντρο του δήμου είναι η ομώνυμη πόλη.
Η πόλη του Φρέντρικσταντ ιδρύθηκε το 1567 από τον Βασιλιά Φρειδερίκο Β΄ και έγινε δήμος την 1η Ιανουαρίου 1838. Ο αγροτικός δήμος Γκλέμεν συγχωνεύθηκε με το Φρέντρικσταντ την 1η Ιανουαρίου 1964, όπως και οι αγροτικοί δήμοι Μπόργκε, Ονσεϊ, Κρόκερεϊ και Ρόλσβεϊ την 1η Ιανουαρίου 1994.
Η πόλη βρίσκεται στις όχθες του ποταμού Γκλόμα, εκεί όπου αυτός συναντά το Σκάγκερακ, περίπου 20 χιλιόμετρα από τα σύνορα με τη Σουηδία. Μαζί με το γειτονικό Σάρπσμποργκ το Φρέντρικσταντ αποτελεί την πέμπτη μεγαλύτερη πόλη της Νορβηγίας: Φρέντρικσταντ / Σάρπσμποργκ. Την 1η Ιανουαρίου 2018, σύμφωνα με τη Στατιστική Υπηρεσία της Νορβηγίας, αυτοί οι δύο δήμοι έχουν συνολικό πληθυσμό 136.117 με 80.977 στο Φρέντρικσταντ και 55.140 στο Σάρπσμποργκ.
Το Φρέντρικσταντ χτίστηκε στις εκβολές του Γκλόμα σε αντικατάσταση του Σάρπσμπουργκ (15 χιλιόμετρα ανάντη), όταν αυτό κάηκε από τον Σουηδικό Στρατό τον 16ο αιώνα. Μερικοί από τους πολίτες του Σάρπσμπουργκ παρέμειναν και ξαναέχτισαν την παλιά τους πόλη στον αρχικό της χώρο και πήραν το καθεστώς της πόλης το 1839.
Το Φρέντρικσταντ είχε μια μεγάλη βιομηχανία κοπής ξυλείας και ήταν σημαντικό λιμάνι για την εξαγωγή της και στη συνέχεια ναυπηγική βιομηχανία, έως ότου το κύριο ναυπηγείο έκλεισε το 1988. Οι κύριες βιομηχανίες είναι σήμερα διάφορες χημικές μονάδες και άλλες ελαφρές βιομηχανίες.
Το 2005 το Φρέντρικσταντ ήταν το τελευταίο λιμάνι φιλοξενίας των Αγώνων Εκπαιδευτικών Ιστιοφόρων, προσελκύοντας χιλιάδες στην πόλη. Το 2019 ήταν το πρώτο λιμάνι υποδοχής.
Το 2017 η πόλη κέρδισε το εθνικό βραβείο της πιο ελκυστικής πόλης. Το βραβείο χορηγείται κάθε χρόνο από τη Νορβηγική κυβέρνηση βάσει κοινωνικών, οικονομικών και περιβαλλοντικών κριτηρίων.
Ονομα
Η πόλη πήρε το όνομά της από τον Φρειδερίκος Β΄ της Δανίας το 1569. Τo δεύτερο συνθετικό σημαίνει "πόλη".
Πριν από το 1877 το όνομα γραφόταν Frederiksstad, στη συνέχεια από το 1877-1888 Fredriksstad και τελικά από το 1889 γράφεται με την τρέχουσα μορφή του: Fredrikstad.
Εμβλημα
Το έμβλημα είναι από τη σύγχρονη εποχή. Καθιερώθηκε στις 21 Απριλίου 1967. Βασίζεται στην παλαιότερη γνωστή σφραγίδα της πόλης, που χρονολογείται από το 1610. Δείχνουν ένα φρούριο φρουρούμενο από μια αρκούδα. Περιέργως το Φρέντρικσταντ δεν είχε οχυρώσεις το 1610 (απέκτησε μερικές στο τέλος του 17ου αιώνα). Ιδρύθηκε από πολίτες του Σάρπσμποργκ και τόσο το φρούριο όσο και η αρκούδα προέρχονται από το παλιό έμβλημα του Σάρπσμποργκ. Η σύνθεση της σφραγίδας χρησιμοποιήθηκε επίσης ως έμβλημα από τις αρχές του 19ου αιώνα. Το νέο καθιερώθηκε στην 400η επέτειο της πόλης το 1967 και δείχνει μια πιο μοντέρνα παραλλαγή του φρουρίου και της αρκούδας.